|  |  |
| --- | --- |
|  **Referat**  | **Generalforsamling 6. april 2024**  |
| 1.Valg af dirigent, referent og stemmetæller  | Dirigent: Susanne, have 1Referent: Babette, have 72Stemmetæller: Henrik, have 33  og Helena, have 55 |
|  2.Bestyrelsens beretning 3.Årsregnskab med bemærkninger. 4.Godkendelse af budget 2024, herunder fastsættelse af grundhavelejen for 2025. 5.Indkomne forslag – medsendt som bilag.**Forslag 1 fra have 3:**Hvornår skal der klippes hæk? Nu skal det være gjort inden 1. August og forslaget går ud på at det skal ændres til tidligst 1. September.**Forslag 2 fra Bestyrelsen:**Bestyrelsen vil gerne have lov til at flytte noget af et evt. overskud i regnskabet til opsparingen af kloak.**Forslag 3 fra Bestyrelsen:**Indmeldelsesgebyr i haveforeningen hæves til 2.000 kr.**Forslag 4 fra Bestyrelsen:**Vi vil gerne have rykkergebyr på forsinket betaling af havelejen. Vores forslag er at første rykker ikke koster noget, men rykker 2-4 koster 100 kr. pr. gang og den 5. rykker bliver man opsagt.**Forslag 5 fra Bestyrelsen:**Vi vil gerne have et gebyr for overtrædelse af vedtægter og ordensregler. Vores forslag er 500 kr. pr. overtrædelse. 6.Valg af bestyrelse. 7.Eventuelt. | Formanden fremlagde bestyrelsens beretning for 2023-2024. Desuden opfordres til at undgå at holde i tomgang, når man skal af med sit affald, da det både sviner miljøet og irriterer de kolonister der bor ved siden af. Beretning godkendt uden bemærkninger.Bemærkning fra kasserer til årsregnskab: Nedskæringer næsten alle steder i regnskabet.Lidt flere indtægter pga. flere udlejninger og indmeldelsesgebyrer.Ikke meget salg af varer i fælleshuset så derfor ikke handlet så meget ind.Talt med banken om at få mere i rente, hvis vi binder minimum 100.000 kr. i minimum ½ år, så kan vi få + 1,8% i rente, hvis vi binder dem i et år kan vi få 2,05% i rente. Det er aftalt at vi binder 175.000 kr. i et år. Regnskab godkendt Budget godkendt.Grundhavelejen hæves ikke – vedtaget.**Forslag 1:** Frafaldet da have 3 ikke var tilstede. (Der er ikke stemning for forslaget).**Forslag 2:** Bestyrelsen trækker forslaget tilbage.**Forslag 3:** Vedtaget med 26 stemmer for og 2 imod.**Forslag 4:** Afstemning ændres til kun af fastsætte 100 kr. som  rykker gebyr, da det er besluttet tidligere og står i  vedtægterne, at der skal fastsættes en pris for det. Vedtaget.**Forslag 5:** Vedtaget med 20 stemmer for og 14 imod.A.Valg af formand – på valg: Karina Rosendahl, have 54, for 2 år. Modtager genvalg. Karina valgt.B.Valg af 2 bestyrelsesmedlemmer for 2 år:På valg: Susanne Frederiksen, have 12, for 2 år. Modtager genvalg. Susanne valgt.På valg: Babette Bjørklund, have 72, for 2 år. Modtager genvalg. Babette valgt.C.Valg af 2 suppleanter for 1 år:Suppleanter valgt:Tina have 38Knud-Erik have 88D.Valg af suppleant for bilagskontrollant – Birgit Ersgaard, have 61, for 2 år. Modtager genvalg. Birgit valgt.Peter, have 38: Udtrykker ønske om, der udarbejdes liste over hvad der  omfattes af afgift i haveforeningen.Per, have 46: Ønsker kæde ved Krolfbanen, så der ikke parkeres der,  da banen bliver ødelagt af dette.Helena, have 55: Skal bestyrelsen godkende nyt byggeri inden det  påbegyndes?  Svar: Nej der er ikke kommuneplan på området, men have lejerne har selv ansvar for at sætte sig ind i de  regler for byggeri haveforeningen har. Har Bestyrelsen søgt i forhold til Andel? Svar: Nej de kom af sig selv.Tak for en konstruktiv generalforsamling med ideer og input til bestyrelsens videre arbejde. |

# Haveforeningen Kløverbladet

# Bestyrelsens beretning generalforsamling 6. april 2024

Kære kolonister, velkommen til generalforsamling og til sæson 2024

Det er nu igen tid til at starte på en havesæson, som vi håber bliver rigtig god og hyggelig med fællesskab i hele foreningen.

Vi havde i 2023 to fælles arbejdsdage, hvor der var et godt fremmøde og en god stemning. Til den ene havedag havde vi tændt grillen og det var dejligt at se så mange komme og spise deres mad i fællesskab. Stemningen var god.

Vi fik til den ene havedag ved fælles hjælp lagt flagstangen ned, da linen var trukket op i toppen. Det gav anledning til, at vi fik frisket knoppen op og vi atter kunne flage.

Til den ene havedag fik vi desuden malet huset ved fælles hjælp. En stor tak skal lyde til Anders for at stille malerruller, malerspande mv til rådighed og for det store malerarbejde, han allerede havde nået, inden havedagen gik i gang.

Vi har fået lagt dræn på Lupinvænget og ud for denne stikvej, da det var konstateret, at der slet ikke var dræn på Lupinvænget.

Vi har også fået spulet dræn i foreningen for propper, rødder og andet skidt og det ser ud til at virke. Dog konstaterede slamsugermanden, at det ikke var muligt at komme igennem drænet i have 25 og 26, hvorfor de to haver vil blive kontaktet med henblik på at finde årsagen til det manglende gennemløb. Vi må desværre konstatere, at det formentlig ikke bliver bedre i årene frem over med klimaudfordringer.

Vejene blev raspet i foråret 2023. Bestyrelsen påtænker i år at få råd og vejledning fra professionel side på, hvordan vi kan løse de udfordringer vi har med vores fælles veje, da vi desværre nok kan forvente flere og voldsommere regnskyl i takt med klimaforandringerne.

I 2023 er 9 haver blevet solgt – vi her derfor måttet sige farvel til nogle af vores medkolonister og hjertelig velkommen til de nye.

Tagrenderne på fælleshuset er en udfordring. Der har været håndværkere og give tilbud, efter at det ikke lykkedes at finde nogle kolonister, som turde binde an med opgaven.

Tagrenderne og ophæng skal skiftes i år, så vi undgår at vand og fugt yderligere belaster vores fælleshus. Med de indhentede tilbud, vil det kunne lade sig gøre prismæssigt et stykke under bestyrelsens råderet på 30.000,00 kr. til vedligehold.

Og så til det mere kedelige. Vi har stadig problemer med, at der bliver kørt for stærkt på vores fælles veje. Husk det er vores fælles ansvar at vi ikke er til fare for hinanden ved færdsel på vejene. Så overhold fartbegrænsningen på 15 km i timen og tag en god og positiv snak med dem der kører for stærk. Det kan forhåbentlig få alle til at føle et fælles ansvar.

Vi oplever desværre også, at vores affaldscontainere hurtigt bliver fyldt. Vi må derfor opfordre jer alle til, kun at smide køkkenaffald ud i containerne og tage andre former for affald, som fx flasker, papirvarer, batterier og andet med på genbrugsstationen, både fordi det fylder og fordi ikke hører til i køkkenaffald. Vi er fælles om at sikre klimaet.

Og så har vi udfordringer med, at ikke alle får betalt deres haveleje til tiden, eller ikke får rettet lejen inden årsskiftet. Vi skal derfor henstille til, at lejen betales til tiden og den rettes til kommende års haveleje inden 1. januar.

Bestyrelsen har i 2023 holdt igen med forbrug af midler, for at komme ud af året med et godt overskud. Det vil vores kasserer Jytte fortælle mere om, når vi kommer til regnskab og budget.

Vi har i år sat penge af til en fest for medlemmerne af haveforeningen, da 50 års jubilæumsfesten i 2022 måtte aflyses. Hvis budgettet for 2024 godkendes, har vi behov for, at der er nogle kolonister, der melder sig til et festudvalg.

Vi håber der er nogen, som vil være med til at skabe en god fest for fællesskabet for de penge, der er sat af til festen.

Til slut vil vi gerne sige tak til haveholdet, for at sørge for at holde vores fælles græsplæner m.v. i flot stand.

Vi håber på en rigtig god sæson 2024.

Og med disse ord overgiver vi beretningen til Generalforsamlingen.

**BILAG til vedtægterne (ændring af bilaget kræver alene simpelt flertal):**

|  |  |  |
| --- | --- | --- |
|  | **2023** | **2024** |
| Grundhaveleje | 7 kr. pr. m2 | 7 kr. pr. m2 |
| Indskud | 1.000 kr. | 2.000 kr. |
| Bod ved manglende overholdelse af ordensregler mv. | 0 kr. | 500 kr. |
|  |  |  |
| Gebyr for forsinket betaling | 0 kr. | 100 kr. |
| Størrelse på formandens honorar udover haveleje | 3.000 kr. | 3.000 kr. |
| Årlig beløbsgrænse til investering, fornyelse, anskaffelse og udvikling, som bestyrelsen må disponere over uden at spørge generalforsamlingen  | 30.000 kr. i alt pr. år.  | 30.000 kr. i alt pr. år. |